量度不變特性

量度不變特性係統計學上做多組分析嘅結構方程式模型嗰陣會用到嘅概念；如果話一個量度具有量度不變特性，即係話喺分析緊嗰幾組之間個量度所度緊嘅概念並冇差異。舉個例說明，想像家陣有個心理學家，喺幾個唔同國家嗰度用一個心理測驗做咗份研究，但佢擔心唔同文化嘅人會對個心理測驗嘅問題有唔同理解，於是就做一個多組分析，每組係一個國家嘅受試者，再同每組都做一個因素分析，睇吓唔同組喺因素結構上係咪一樣。

統計學